ประกาศแพทยสภาประกาศแพทยสภาที่ ๙๕ (๙)/๒๕๕๘เรื่อง หลักเกณฑ์ วิธีการ และเงื่อนไขเกี่ยวกับการรับฝากการรับบริจาคการใช้ประโยชน์จากอสุจิ ไข่ หรือตัวอ่อนที่รับฝาก หรือรับบริจาคหรือการทำให้สิ้นสภาพของตัวอ่อนที่รับฝากหรือรับบริจาคเนื่องมาจากการดำเนินการใช้เทคโนโลยีช่วยการเจริญพันธุ์ทางการแพทย์ อาศัยอำนาจตามความในมาตรา ๗(๘) และมาตรา ๔๒แห่งพระราชบัญญัติคุ้มครองเด็กที่เกิดโดยอาศัยเทคโนโลยีช่วยการเจริญพันธุ์ทางการแพทย์พ.ศ. ๒๕๕๘คณะกรรมการแพทยสภาจึงได้ออกประกาศโดยความเห็นชอบของคณะกรรมการคุ้มครองเด็กที่เกิดโดยอาศัยเทคโนโลยีช่วยการเจริญพันธุ์ทางการแพทย์กำหนดหลักเกณฑ์ วิธีการ และเงื่อนไขเกี่ยวกับการรับฝาก การรับบริจาคการใช้ประโยชน์จากอสุจิ ไข่ หรือตัวอ่อนที่รับฝากหรือรับบริจาคหรือการทำให้สิ้นสภาพของตัวอ่อนที่รับฝากหรือรับบริจาคเนื่องมาจากการดำเนินการใช้เทคโนโลยีช่วยการเจริญพันทางการแพทย์ดังนี้ข้อ ๑ ประกาศนี้เรียกว่า ประกาศแพทยสภา เรื่อง หลักเกณฑ์ วิธีการและเงื่อนไขเกี่ยวกับการรับฝาก การรับบริจาค การใช้ประโยชน์จากอสุจิ ไข่หรือตัวอ่อนที่รับฝากหรือรับบริจาคหรือการทำให้สิ้นสภาพของตัวอ่อนที่รับฝากหรือรับบริจาคเนื่องมาจากการดำเนินการใช้เทคโนโลยีช่วยการเจริญพันธุ์ทางการแพทย์ข้อ ๒ การรับฝาก รับบริจาค การใช้ประโยชน์การเก็บรักษา อสุจิ ไข่ หรือตัวอ่อนที่รับฝากหรือรับบริจาคหรือการทำให้สิ้นสภาพของตัวอ่อนที่รับฝากหรือรับบริจาค ต้องทำภายใต้หลักเกณฑ์ดังนี้๒.๑ การรับฝาก รับบริจาคการใช้ประโยชน์จากอสุจิ ไข่ หรือตัวอ่อนหรือทำให้สิ้นสภาพของตัวอ่อนที่รับฝากหรือรับบริจาคผู้ดำเนินการสถานพยาบาลต้องดำเนินการให้เป็นไปตามกฎหมายและต้องกระทำภายใต้การกำกับดูแลของผู้ประกอบวิชาชีพเวชกรรมที่มีคุณสมบัติตามประกาศแพทยสภา๒.๒ ห้ามซื้อ เสนอซื้อ ขายนำเข้า หรือส่งออกอสุจิ ไข่ หรือตัวอ่อน๒.๓ ห้ามการโฆษณาว่ามีอสุจิไข่ หรือตัวอ่อนเพื่อให้หรือเพื่อการบริจาค๒.๔ตัวอ่อนถือเป็นสิทธิของสามีและภริยาที่ชอบด้วยกฎหมายร่วมกัน ดังนั้นการตัดสินใจเกี่ยวกับการใช้ประโยชน์จากตัวอ่อน การเก็บรักษา การทำให้สิ้นสภาพ จึงเป็นการเลือกและตัดสินใจของสามีและภริยาที่ชอบด้วยกฎหมายนั้นร่วมกันเว้นแต่จะมีข้อตกลงเป็นอย่างอื่นข้อ๒/๑[๑]ในการรับฝาก การใช้ประโยชน์จากอสุจิ ไข่ หรือตัวอ่อนของสถานพยาบาลที่ผู้ฝากหรือผู้รับบริจาคประสงค์จะขอย้ายอสุจิไข่หรือตัวอ่อนตามแต่กรณี ให้สถานพยาบาลที่ขอย้ายและรับย้ายซึ่งอสุจิ ไข่หรือตัวอ่อน ดำเนินการตามแบบฟอร์มขอย้ายเซลล์สืบพันธุ์ (อสุจิ/ไข่) ตามแบบ คทพ. ๑๔และแบบฟอร์มขอย้ายตัวอ่อน ตามแบบ คทพ. ๑๕ แนบท้ายประกาศนี้ข้อ ๓ วิธีการรับฝาก รับบริจาค อสุจิไข่หรือตัวอ่อน๓.๑ผู้ฝากหรือผู้บริจาคอสุจิ ไข่หรือตัวอ่อนลงนามในหนังสือแสดงความยินยอมในการฝากให้เก็บรักษาหรือบริจาคอสุจิไข่หรือตัวอ่อน๓.๒มีการตรวจผู้ฝากหรือผู้บริจาคอสุจิ ไข่ หรือตัวอ่อนเพื่อป้องกันการถ่ายทอดโรคติดต่อ เช่น เอชไอวี ตับอักเสบและซิฟิลิส เป็นต้น๓.๓ผู้ประกอบวิชาชีพเวชกรรมที่มีคุณสมบัติตามประกาศแพทยสภาจัดทำระบบข้อมูลในการเก็บรักษาและการบริจาคให้สามารถตรวจสอบติดตามการนำไปใช้ได้ข้อมูลดังกล่าวต้องเก็บรักษาไว้ไม่น้อยกว่า ๒๐ ปี๓.๔มีระบบการเก็บรักษาที่แยกกันชัดเจนในกรณีที่มีการติดเชื้อและไม่ติดเชื้อข้อ ๔ การรับฝากไข่ต้องเป็นไปตามเงื่อนไขอย่างใดอย่างหนึ่งดังนี้๔.๑การเก็บแช่แข็งไข่ของตนเองเพื่อวัตถุประสงค์ในการนำไปปฏิสนธิกับอสุจิของสามีที่ชอบด้วยกฎหมาย๔.๒การเก็บแช่แข็งไข่ของตนเองก่อนการรักษาด้วยเคมีบำบัดหรือการรักษาอื่นที่อาจเป็นอันตรายต่อรังไข่ข้อ ๕ การรับบริจาคไข่ต้องเป็นไปตามเงื่อนไขดังนี้๕.๑ห้ามนำไข่ไปใช้เพื่อประโยชน์ทางการค้า๕.๒ผู้บริจาคไข่ต้องมีอายุระหว่าง ๒๐ ถึง ๓๕ ปีและผ่านการตรวจประเมินความพร้อมทางด้านร่างกายและจิตใจ๕.๓ผู้บริจาคไข่ต้องมีหรือเคยมีสามีที่ชอบด้วยกฎหมายกรณีที่มีสามีที่ชอบด้วยกฎหมายต้องมีหนังสือยินยอมจากสามีที่ชอบด้วยกฎหมายเป็นลายลักษณ์อักษร๕.๔ผู้รับบริจาคไข่ต้องเป็นผู้มีสัญชาติเดียวกันกับผู้บริจาค๕.๕ห้ามผู้รับบริจาคไข่ใช้ไข่จากผู้บริจาคมากกว่า ๑ คน ในแต่ละรอบการรักษา๕.๖ผู้บริจาคไข่ให้บริจาคไข่ได้ไม่เกิน ๓ ครั้งข้อ ๖ การรับบริจาคอสุจิต้องเป็นไปตามเงื่อนไขดังนี้๖.๑ห้ามนำอสุจิไปใช้เพื่อประโยชน์ทางการค้า๖.๒ผู้บริจาคอสุจิต้องมีอายุระหว่าง ๒๐ ถึง ๔๕ ปีและผ่านการตรวจประเมินความพร้อมทางด้านร่างกายและจิตใจ๖.๓ผู้บริจาคอสุจิสามารถบริจาคอสุจิได้เฉพาะกรณีที่เมื่อบริจาคแล้วมีการตั้งครรภ์จนได้บุตรไม่เกิน๑๐ ครอบครัว ในกรณีที่มีภริยาที่ชอบด้วยกฎหมายผู้บริจาคอสุจิต้องได้รับความยินยอมเป็นหนังสือจากภริยาที่ชอบด้วยกฎหมายข้อ๗การรับบริจาคตัวอ่อนต้องเป็นไปตามข้อ ๕ ของประกาศแพทยสภาที่ ๙๕ (๔)/๒๕๕๘ เรื่อง หลักเกณฑ์ วิธีการ และเงื่อนไขเกี่ยวกับการสร้าง การเก็บรักษาการใช้ประโยชน์จากตัวอ่อนหรือการทำให้สิ้นสภาพของตัวอ่อนข้อ ๘ กำหนดระยะเวลาการเก็บอสุจิ ไข่และตัวอ่อนไม่ต่ำกว่า ๕ ปี ยกเว้นมีข้อตกลงเป็นหนังสือไว้เป็นอย่างอื่นข้อ ๙ในกรณีสถานพยาบาลที่ให้บริการเกี่ยวกับเทคโนโลยีช่วยการเจริญพันธุ์ทางการแพทย์ยุติการให้บริการเกี่ยวกับการให้บริการเทคโนโลยีช่วยการเจริญพันธุ์ทางการแพทย์หรือยุติการดำเนินการสถานพยาบาลให้ผู้ดำเนินการสถานพยาบาลติดต่อและส่งมอบตัวอ่อนอสุจิหรือไข่ที่แช่แข็งไว้ให้สถานพยาบาลอื่นที่ขึ้นทะเบียนและรายงานต่อคณะกรรมการคุ้มครองเด็กที่เกิดโดยอาศัยเทคโนโลยีช่วยการเจริญพันธุ์ทางการแพทย์เพื่อพิจารณาและดำเนินการต่อไปข้อ ๑๐[๒]กรณีการใช้ตัวอ่อนเพื่อการตั้งครรภ์แทนที่ได้ดำเนินการก่อนประกาศนี้มีผลบังคับใช้และได้แจ้งต่อกรมสนับสนุนบริการสุขภาพภายในเก้าสิบวันนับแต่วันที่ประกาศฉบับนี้ใช้บังคับให้สามารถดำเนินการต่อไปได้โดยได้รับความเห็นชอบจากคณะกรรมการคุ้มครองเด็กที่เกิดโดยอาศัยเทคโนโลยีช่วยการเจริญพันธุ์ทางการแพทย์ข้อ ๑๑ให้ประธานคณะกรรมการคุ้มครองเด็กที่เกิดโดยอาศัยเทคโนโลยีช่วยการเจริญพันธุ์ทางการแพทย์เป็นผู้รักษาการตามประกาศนี้ข้อ ๑๒[๓]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๙ ตุลาคม พ.ศ. ๒๕๕๘ศาสตราจารย์นายแพทย์สมศักดิ์โล่ห์เลขานายกแพทยสภา[เอกสารแนบท้าย]๑.[๔] แบบฟอร์มขอย้ายเซลล์สืบพันธุ์ (อสุจิ/ไข่) (แบบ คทพ. ๑๔)๒.[๕] แบบฟอร์มขอย้ายตัวอ่อน (แบบ คทพ. ๑๕)(ดูข้อมูลจากภาพกฎหมาย)ประกาศแพทยสภาที่ ๙๕ (๙)/๒๕๕๘ เรื่อง หลักเกณฑ์ วิธีการ และเงื่อนไขเกี่ยวกับการรับฝากการรับบริจาค การใช้ประโยชน์จากอสุจิ ไข่ หรือตัวอ่อนที่รับฝากหรือรับบริจาคหรือการทำให้สิ้นสภาพของตัวอ่อนที่รับฝากหรือรับบริจาคเนื่องมาจากการดำเนินการใช้เทคโนโลยีช่วยการเจริญพันธุ์ทางการแพทย์(ฉบับที่ ๒) พ.ศ. ๒๕๕๘[๖]ข้อ ๔ให้ประธานคณะกรรมการคุ้มครองเด็กที่เกิดโดยอาศัยเทคโนโลยีช่วยการเจริญพันธุ์ทางการแพทย์เป็นผู้รักษาการตามประกาศนี้ข้อ ๕ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศแพทยสภาที่ ๙๕ (๙)/๒๕๕๘ เรื่อง หลักเกณฑ์ วิธีการ และเงื่อนไขเกี่ยวกับการรับฝากการรับบริจาค การใช้ประโยชน์จากอสุจิ ไข่ หรือตัวอ่อนที่รับฝากหรือรับบริจาคหรือการทำให้สิ้นสภาพของตัวอ่อนที่รับฝากหรือรับบริจาคเนื่องมาจากการดำเนินการใช้เทคโนโลยีช่วยการเจริญพันธุ์ทางการแพทย์(ฉบับที่ ๓) พ.ศ. ๒๕๖๐[๗]ข้อ ๒ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปปริยานุช/กัญฑรัตน์/จัดทำ๑๑ พฤศจิกายน ๒๕๕๘วริญา/เพิ่มเติม๔ มกราคม ๒๕๕๙วิชพงษ์/ตรวจ๖ มกราคม ๒๕๕๙พิมพ์มาดา/เพิ่มเติม๒๒ ธันวาคม ๒๕๖๐ปริญสินีย์/ตรวจ๒๒กุมภาพันธ์ ๒๕๖๑[๑] ข้อ ๒/๑ เพิ่มโดยประกาศแพทยสภาที่ ๙๕ (๙)/๒๕๕๘ เรื่อง หลักเกณฑ์ วิธีการ และเงื่อนไขเกี่ยวกับการรับฝากการรับบริจาค การใช้ประโยชน์จากอสุจิ ไข่ หรือตัวอ่อนที่รับฝากหรือรับบริจาคหรือการทำให้สิ้นสภาพของตัวอ่อนที่รับฝากหรือรับบริจาคเนื่องมาจากการดำเนินการใช้เทคโนโลยีช่วยการเจริญพันธุ์ทางการแพทย์(ฉบับที่ ๓) พ.ศ. ๒๕๖๐[๒] ข้อ ๑๐แก้ไขเพิ่มเติมโดยประกาศแพทยสภา ที่ ๙๕ (๙)/๒๕๕๘ เรื่อง หลักเกณฑ์ วิธีการและเงื่อนไขเกี่ยวกับการรับฝาก การรับบริจาค การใช้ประโยชน์จากอสุจิ ไข่หรือตัวอ่อนที่รับฝากหรือรับบริจาคหรือการทำให้สิ้นสภาพของตัวอ่อนที่รับฝากหรือรับบริจาคเนื่องมาจากการดำเนินการใช้เทคโนโลยีช่วยการเจริญพันธุ์ทางการแพทย์(ฉบับที่ ๒) พ.ศ. ๒๕๕๘[๓] ราชกิจจานุเบกษาเล่ม ๑๓๒/ตอนพิเศษ ๒๘๐ ง/หน้า ๓๒/๔ พฤศจิกายน ๒๕๕๘[๔]แบบฟอร์มขอย้ายเซลล์สืบพันธุ์ (อสุจิ/ไข่) (แบบ คทพ. ๑๔) เพิ่มโดยประกาศแพทยสภาที่ ๙๕ (๙)/๒๕๕๘ เรื่อง หลักเกณฑ์ วิธีการ และเงื่อนไขเกี่ยวกับการรับฝากการรับบริจาค การใช้ประโยชน์จากอสุจิ ไข่ หรือตัวอ่อนที่รับฝากหรือรับบริจาค หรือการทำให้สิ้นสภาพของตัวอ่อนที่รับฝากหรือรับบริจาคเนื่องมาจากการดำเนินการใช้เทคโนโลยีช่วยการเจริญพันธุ์ทางการแพทย์(ฉบับที่ ๓) พ.ศ. ๒๕๖๐[๕] แบบฟอร์มขอย้ายตัวอ่อน(แบบ คทพ. ๑๕) เพิ่มโดยประกาศแพทยสภา ที่ ๙๕ (๙)/๒๕๕๘ เรื่อง หลักเกณฑ์ วิธีการและเงื่อนไขเกี่ยวกับการรับฝาก การรับบริจาค การใช้ประโยชน์จากอสุจิ ไข่หรือตัวอ่อนที่รับฝากหรือรับบริจาคหรือการทำให้สิ้นสภาพของตัวอ่อนที่รับฝากหรือรับบริจาคเนื่องมาจากการดำเนินการใช้เทคโนโลยีช่วยการเจริญพันธุ์ทางการแพทย์(ฉบับที่ ๓) พ.ศ. ๒๕๖๐[๖] ราชกิจจานุเบกษาเล่ม ๑๓๒/ตอนพิเศษ ๓๓๗ ง/หน้า ๓๗/๒๒ ธันวาคม ๒๕๕๘[๗] ราชกิจจานุเบกษาเล่ม ๑๓๔/ตอนพิเศษ ๒๙๒ ง/หน้า ๔๑/๒๗ พฤศจิกายน ๒๕๖๐